Henrik Svane (RV), 1998-01-15:
Indledningsvis vil jeg da godt lige minde om dengang, jeg var barn.
I min mors køkken fik vi om sommeren altid grøn salat
med eddikedressing.
Da mor om ikke stillede træskoene, men i hvert fald potterne og panderne og ikke kunne det længere, så havde hendes køkken, og hun var og er en god jyllænder,
udviklet sig til et eksotisk køkken.
Det skete, og hvorfor gjorde det det?
Det gjorde det, fordi vi til stadighed lader os påvirke af ting, der kommer til os udefra, eller af ting, som vi oplever, når vi går ud i verden og ser os grundigt om.
vil jeg gerne fra starten sige, at det tema set med radikale øjne ikke er egnet til en folkeafstemning.
Der har allerede været folk, som har været i gang med at prøve at definere, hvad et multietnisk eller multikulturelt samfund er.
Det tror jeg egentlig heller ikke vi kan blive helt enige om, for jeg tror, at det er svært at definere præcis.
Jeg vil komme med et citat:
»Det afgørende for at kunne definere et samfund som flerkulturelt er, at der finder flerkulturel tænkning, beslutning og organisation og handling sted i hele samfundet.
Det gælder det individuelle, det institutionelle og det politiske niveau.
Det gælder, når man ansætter medarbejdere, planlægger aktiviteter eller opbygger institutioner, og det gælder, når man vælger målgruppe og scene.
Sådan definerer bogen »Det flerkulturelle samfund«, som blandt andet har Ole Hammer som forfatter, kriterierne for, at et samfund kan kalde sig flerkulturelt.
Man kan tale om flerkulturel forståelse, som betyder, at forskellige samværds- og udtryksformer samt værdier og normer indgår i et samspil, og at det etniske element indgår som et af elementerne i den måde, der tænkes, besluttes, organiseres og handles på.
Derfor forlod min mor eddikedressingen og blev mere eksotisk i sit køkken.
Jeg vil godt bare knytte et par enkelte ord til bemærkningerne til lovforslaget, hvor der skrives, at Danmark i århundreder har haft en relativt homogen befolkning med en helt ubetydelig indvandring til landet.
Men alt er jo relativt.
Jeg tror nok, at det ubetydelige her går på antallet, men man kan da ikke sige, at den indvandring, der er foregået, ikke har haft betydning.
Må jeg minde om huguenotterne og jøderne, roepolakkerne, kartoffeltyskerne osv.
De har haft enorm indflydelse på dette samfunds udvikling, og som generationerne gik, følte de sig mere og mere danske.
Vi deler heller ikke forslagets ord om, som det står i bemærkningerne, at hvis vi skulle holde en folkeafstemning, skulle vi have en fordomsfri debat.
Jo, gerne det, men en fordomsfri debat baserer sig jo på, at de ting, som fremføres, er faktuelle.
Og dér vil jeg gerne lige minde om, at den forrige indenrigsminister for få måneder siden forsøgte at kalde alle ordførere sammen om indfødsretsspørgsmål og udlændingepolitikken og spurgte: Skulle vi ikke prøve at mødes nu og se på, hvad der er faktuelt, og hvad det ikke er faktuelt?
Og så snart vi var enige om det og havde fået tallene på bordet, så gik Dansk Folkeparti øjeblikkelig ud og undsagde det i pressen.
Så man kan ikke føre en fordomsfri debat, hvis vi ikke er enige om udgangspunktet.
Det Radikale Venstre støtter altså ikke forslaget.